Salina Krusas
Salina Krusas (isp. Salina Cruz) – miestas pietų Meksikoje, Oachakos valstijoje, svarbus uostamiestis Ramiojo vandenyno (Tehuantepeko įlankos) pakrantėje. Yra oro uostas, plentai į Oachaką, Akapulką, ateina naftotiekis iš Minatitlano, geležinkelio stotis prie Tehuantepeko linijos. Miestas įsikūręs prie Tehuantepeko upės žiočių, Tehuantepeko sąsmaukoje. Per uostą daugiausia išvežama nafta. Be prekių krovos dar verčiamasi žvejyba.